Tolong jelaskan mengenai Hari Akhia dari Islam dalam bahasa minangkabau

Limo Rukun Islam () adolah limo amalan utamo dalam Islam Sunni (Ahlus Sunnah wal Jamaah), jo limo konsep dasa panarimoan agamo bagi Islam Syiah.

Rukun Islam bagi Muslim Sunni iolah:

Syahadaik (), iyolah pamahaman asas ajaran Islam: اشهد ان لا اله الا الله اشهد ان محمدا رسول الله  Ambo basaksi tiado Tuhan salain Allah jo ambo basaksi baso Muhammad adolah rasul Allah Pajanjian iko adolah asas untuak sado kapicayoan jo amalan lain dalam Islam. Muslim patuik mangulangi syahadaik iko dalam solat, jo non-Muslim nan nio masuak Islam paralu mangucap kalimaik iko.

Salat (), atau amalan sumbahyang, wajib dilakukan limo kali sahari. Satiok solat paralu manghadok Ka'bah di Makkah. Di kabanyakan nagara Muslim, panando wakatu salat nan disabuik Azan disiarkan sacaro umum dari musajik satampek pado maso nan basasuaian.

Puaso (), iyolah bapuaso pado bulan Ramadan. Muslim indak buliah makan atau minum dari subuah hinggo sanjo pado bulan iko, jo musti manjago diri dari pabuatan doso.

Zakaik (), atau pambarian sadakah. Zakaik iko wajib untuak sado Muslim nan mampu, badasakan pado kakayoan nan dipunyo. Bagian nan ditantukan digunokan untuak mambantu nan musikin jo nan mamaraluannyo, sarato untuak mambantu manyebarkan Islam.

Haji (), iyolah ziarah samaso bulan Zulhijjah ka koto Makkah. Satiok Muslim nan mampu (dari segi badan jo harato) wajib manunaikan haji sakurang-kurangnyo sakali saumua hiduiknyo.

Manuruik Muslim Syiah, limo asas Islam iolah:

Tauhid, Tuhan itu aso jo unik.

Kaadilan, konsep kabanaran moral balandehkan etika, kaadilan, jo kasamoan, basamo jo hukuman jiko dilangga.

Hari Kiamaik, panilaian taakhia Tuhan tahadok manusia.

Kanabian, caro Tuhan mangirim utusan, atau nabi, untuak mambimbiang manusia.

Imamah, institusi nan mawarisi institusi kanabian.

Limo rukun asas iko diikuti jo sapuluah subrukun: 1.Salat; 2.Puaso; 3.Haji; 4.Zakaik; 5.Jihad; 6.Amar ma'ruf; 7.Nahi munkar; 8.Ciek Parlimo; 9.Tawalla; 10.Tabarra.